《游南山》
清代·吴衡照

一洞豁然敞，一洞窈然曲。愁猿不敢啸，倒挂白蝙蝠。

日色秋苍凉，余映散岩谷，混沌凿不死，妙手剜其腹。

中空嵌玲珑，乱占莓苔绿。我来白云飞，我去白云宿。

一我一白云，都在石佛目。南山胜绝处，烟霞与石屋。

一洞泉洞洞，遗声听水乐。

作者简介：（1771—?）浙江仁和人，原籍海宁，字夏治，号子律。嘉庆十六年进士。官金华教授。精通诗词音律。有《莲子居词话》、《辛卯生诗》。